CELEX: 31992R1486
Language: el
Date: 1992-06-09 00:00:00
Title: Κανονισμός (ΕΟΚ) αριθ. 1486/92 της Επιτροπής της 9ης Ιουνίου 1992 για την τροποποίηση του κανονισμού (ΕΟΚ) αριθ. 2292/91 περί λεπτομερών κανόνων εφαρμογής του συμπληρωματικού μηχανισμού που εφαρμόζεται κατά τις συναλλαγές για τις εισαγωγές ρυζιού στην Πορτογαλία

Avis juridique important

|

31992R1486

Κανονισμός (ΕΟΚ) αριθ. 1486/92 της Επιτροπής της 9ης Ιουνίου 1992 για την τροποποίηση του κανονισμού (ΕΟΚ) αριθ. 2292/91 περί λεπτομερών κανόνων εφαρμογής του συμπληρωματικού μηχανισμού που εφαρμόζεται κατά τις συναλλαγές για τις εισαγωγές ρυζιού στην Πορτογαλία  

Επίσημη Εφημερίδα αριθ. L 156 της 10/06/1992 σ. 0006 - 0006

ΚΑΝΟΝΙΣΜΟΣ (ΕΟΚ) αριθ. 1486/92 ΤΗΣ ΕΠΙΤΡΟΠΗΣ  της 9ης Ιουνίου 1992  για την τροποποίηση του κανονισμού (ΕΟΚ) αριθ. 2292/91 περί λεπτομερών κανόνων εφαρμογής του συμπληρωματικού μηχανισμού που εφαρμόζεται κατά τις συναλλαγές για τις εισαγωγές  ρυζιού στην ΠορτογαλίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται κατά τις συναλλαγές (1), όπως τροποποιήθηκε από τον κανονισμό (ΕΟΚ) αριθ. 3269/88  (2), και ιδίως το άρθρο 7 παράγραφος 1,  Εκτιμώντας:  ότι ο κανονισμός (ΕΟΚ) αριθ. 2292/91 της Επιτροπής της 30ής Ιουλίου 1991 περί λεπτομερών κανόνων εφαρμογής του συμπληρωματικού μηχανισμού που εφαρμόζεται κατά τις συναλλαγές για τις εισαγωγές ρυζιού στην Πορτογαλία (3), καθορίζει το ενδεικτικό ανώτατο  όριο εισαγωγής ισοδύναμου αποφλοιωμένου ρυζιού για την περίοδο 1991/92-  ότι, βάσει του άρθρου 6 παράγραφος 2 του κανονισμού (ΕΟΚ) αριθ. 574/86 της Επιτροπής της 28ης Φεβρουαρίου 1986 για τον καθορισμό των λεπτομερειών εφαρμογής του συμπληρωματικού μηχανισμού που εφαρμόζεται στις συναλλαγές (4), όπως τροποποιήθηκε τελευταία  από τον κανονισμό (ΕΟΚ) αριθ. 3296/88, η Επιτροπή έλαβε στις 7 Μαΐου 1992 ανακοινώσεις αιτήσεων πιστοποιητικών ΣΜΣ για την εισαγωγή ρυζιού στην Πορτογαλία που υπερβαίνει κατά πολύ την προαναφερθείσα ενδεικτική ποσότητα- ότι ελήφθησαν ειδικά μέτρα από  τον κανονισμό (ΕΟΚ) αριθ. 1204/92 της Επιτροπής της 11ης Μαΐου 1992 όσον αφορά τις αιτήσεις πιστοποιητικών ΣΜΣ που υποβάλλονται στις 7 Μαΐου 1992, στον τομέα των σιτηρών για τις εισαγωγές ρυζιού στην Πορτογαλία (5)-  ότι, με την παρούσα κατάσταση της αγοράς ρυζιού στην Πορτογαλία που χαρακτηρίζεται από μειωμένες δυνατότητες στη χώρα αυτή σε σχέση με τη ζήτηση, πρέπει να προβλεφθεί αύξηση του ενδεικτικού ανώτατου ορίου για την τρέχουσα περίοδο για να εξασφαλισθεί ο  κανονικός εφοδιασμός της αγοράς-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 1 του κανονισμού (ΕΟΚ) αριθ. 2292/91, ο αριθμός "90 000" αντικαθίσταται από τον αριθμό "110 000".  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Ιουνίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 55 της 1. 3. 1986, σ. 106. (2) ΕΕ αριθ. L 293 της 27. 10. 1988, σ. 7. (3) ΕΕ αριθ. L 209 της 31. 7. 1991, σ. 20. (4) ΕΕ αριθ. L 57 της 1. 3. 1986, σ. 1. (5) ΕΕ αριθ. L 126 της 12. 5. 1992, σ. 5.